Il friulano, per la prima volta, diventa la lingua di una app di messaggistica. E una delle più utilizzate al mondo, la seconda con la concreta possibilità che, nei prossimi anni, diventi la prima. Infatti, parliamo di Telegram, con oltre 400 milioni di utenti attivi al mese e sempre più scaricata soprattutto dai professionisti della comunicazione per le sue caratteristiche di praticità e riservatezza (le informazioni sugli utenti non vengono cedute a terzi). Inoltre, le cartelle, l’archivio cloud (con spazio illimitato) e il supporto per i computer, hanno reso Telegram (utilizzato da oltre 10 milioni di italiani), lo strumento ideale per il lavoro da remoto e lo studio durante la quarantena.
Il furlan, pe prime volte, al devente la lenghe di une app pai messaçs. E je une des plui dopradis tal mont, o ben la seconde cu la pussibilitât concrete che, tai agns che a vegnin, e deventi la prime. Cun di fat, o fevelìn di Telegram, cun passe 400 milions di utents atîfs ogni mês e discjamade simpri di plui soredut dai professioniscj de comunicazion pes sôs carateristichis di praticitât e di riservatece (lis informazions sui utents no vegnin dadis fûr a tierçs). Cun di plui, lis cartelis, l’archivi cloud (cun capacitât ilimitade) e il supuart pai computers, a àn rindût Telegram (doprât di passe 10 milions di utents in Italie), il strument ideâl pal lavôr di cjase e pal studi in timps di cuarantene.
Un fenomen planetari, duncje, che al à cjatât cjâfs e cûrs sensibii in Friûl, intune clape di volontaris apassionâts di cheste plateforme pe messagjistiche. Coordenâts di Martino Buchini, a àn cjapât contat cu la ARLeF (Agjenzie Regjonâl pe Lenghe Furlane) par vê un supuart linguistic professionâl e uficiâl, par che Telegram al rivàs a fevelâ furlan in maniere corete. Chest al è stât pussibil parcè che il software, par altri, al permet di creâ une lenghe personalizade su la plateforme uficiâl di traduzion e di condividile cun altris utents, che a viodin i inzornaments in timp reâl.
«Ancje in cheste ocasion o vin la conferme che pal furlan, compagn che par dutis chês altris lenghis dal mont, no je sierade nissune strade de comunicazion – al à vût dit Eros Cisilino, president de ARLeF -. Nancje chês che a disfrutin i struments plui modernis, che a àn ancje il vantaç di jessi doprâts ogni dì di dutis lis fassis di utents e, in particolâr, dai zovins. Al è a lôr che ancje cheste volte la Agjenzie e indrece la sô atenzion operative preferenziâl, stant che a presein e ur dan valôr a chescj struments, che a son une vore utii par incressi la cognossince de lenghe furlane, ancje cul doprâju ogni dì».
In graciis di un lavôr lunc e atent di implementazion, in colaborazion cul personâl dal Sportel Regjonâl pe Lenghe Furlane, a son stadis voltadis (e revisionadis) par furlan lis cuasi 15.000 stringhis dai sistemis operatîfs dulà che si pues doprâ la app: Android, iOS, TDesktop, MacOs e Android X, cun manutenzion garantide.
In spiete dal ricognossiment uficiâl de lenghe furlane di bande di Telegram (procedure za inviade), che al permetarà di selezionâle tal menù des lenghis predefinidis che si cjate te aplicazion, si pues za ativâ la interface in marilenghe clicant su chest leam: https://t.me/setlanguage/furlan-
Comunicat stampe
ita_Latn fur_Latn fur_Latn fur_Latn fur_Latn fur_Latn fur_Latn